# Mary Alexandra Earps

Mary Alexandra Earps (Nottingham, 7 de març de 1993) és una futbolista anglesa que juga com a portera. Actualment juga amb el Paris Saint-Germain de la lliga francesa i a la Selecció d'Anglaterra.

## Carrera
### Club

Després d'haver estat en les categories inferiors del Leicester City, Earps va ser promoguda al primer equip en la temporada 2009-10. En la següent, va signar amb el Nottingham Forest.
Als 18 anys, Earps va ser fitxada pel Doncaster Rovers Belles, on va romandre dues temporades, participant en la primera edició de la FA WSL en 2011. Fora de temporada, va ser cedida al Coventry City.
En 2013, es va unir al Birmingham City. Amb l'equip va debutar en la Lliga de Campions.
A causa de la competència amb l'altra portera a Birmingham, va deixar el club i va ser fitxada pel Bristol Academy. Va romandre dues temporades i va jugar tots els partits menys un.
Quan Bristol va descendir, Earps es va unir al Reading. En la seua primera temporada, va guanyar el premi a l'Equip de l'Any de la PFA.
El juny de 2018, Earps va ser fitxada pel campió de la Bundesliga alemanya, el VfL Wolfsburg. Va debutar el 8 de setembre de 2018 en una victòria de 11-0 contra l'Hannover 96. El club va guanyar el campionat de la Bundesliga aquell any.
El 12 de juliol de 2019, Earps va tornar a Anglaterra per a signar amb el nou equip femení del Manchester United per a la temporada 2019-20. Va debutar amb el club el 7 de setembre de 2019 en un partit contra el Manchester City que van perdre 1-0 en el primer derbi. Va mantenir la seua primera porteria a zero per al club el 28 de setembre de 2019 en una victòria per 2-0 contra el Liverpool, la primera victòria del club a la FA WSL. El 26 de febrer de 2021, Earps va signar un nou acord amb el Manchester United fins al 2023 amb l'opció d'un any més. Earps va mantenir la porteria a zero en 14 partits de lliga, un nou rècord de la WSL, durant la temporada 2022-23 de la Super League femenina i, per tant, va guanyar el guant d'or. El Manchester United va acabar en segona posició, rècord del club, classificant-se per a la fase prèvia de la Lliga de Campions Femenina de la UEFA per primera vegada. També va ajudar el club a arribar a una final de Copa per primera vegada, perdent 1-0 davant el Chelsea a la final a l'estadi de Wembley.
L'octubre de 2023, Earps va quedar en cinquè lloc a la votació de la Pilota d'Or 2023. Va ser la posició més alta que havia aconseguit una portera des que es va presentar el premi femení el 2018. La millor posició anterior va ser la 12a assolida tant per Christiane Endler com per Sari van Veenendaal. El novembre de 2023, va ser nomenada Esportista de l'any del Sunday Times i Futbolista de l'any de la BBC.
El 12 de maig de 2024 va formar part de l'equip que va guanyar la primera Copa pel Manchester United, 4-0 davant el Tottenham Hotspur. El 29 de juny de 2024, el Manchester United va confirmar que Earps havia deixat el club en acabar el seu contracte.
L'1 de juliol de 2024, Earps es va unir al club Paris Saint-Germain de la lliga francesa amb un contracte de dos anys fins al juny de 2026.

### Internacional

Després d'haver jugat en diverses de les categories inferiors, Earps va rebre nombrosos elogis per les seues actuacions.
A causa de les lesions de dues de les porteres de la selecció absoluta, va ser convocada al primer equip l'abril de 2014 durant la ronda de classificació per a la Copa Mundial de 2015. Va ser convocada novament durant l'classificació per a l'Eurocopa 2017.
El juny de 2017, va ser la quarta opció de porteres en el període d'entrenament per a l'Eurocopa 2017. L'11 de juny de 2017, va debutar amb la selecció absoluta en un amistós contra Suïssa.
El 8 de maig de 2019, va ser seleccionada per a representar a Anglaterra en la Copa Mundial de 2019.
El 17 de setembre de 2021, Earps va ser nomenada portera titular en el primer partit de Sarina Wiegman com a seleccionadora d'Anglaterra, la seua primera aparició amb la selecció des del novembre de 2019. Anglaterra va vèncer a Macedònia del Nord 8–0 com a part de la classificació per a la Copa del Món de 2023. Després d'haver estat la primera portera de Wiegman com a titular en vuit dels seus primers 11 partits, Earps va ser inclosa en la selecció anglesa per a l'Eurocopa el juny de 2022. Va jugar cada minut dels sis partits en que Anglaterra va guanyar l'Eurocopa per primera vegada. Earps va encaixar dos gols, mantenint quatre porteries a zero, la que més juntament amb la finalista Merle Frohms d'Alemanya i va ser nomenada a l'equip ideal del torneig.
El 6 d'abril de 2023, Earps va aturar un penal en una tanda de penals contra el Brasil per ajudar a guanyar Anglaterra el primer torneig de la Finalíssima Femenina.
El 31 de maig de 2023, Earps va ser nomenada a l'equip per a la Copa del Món el juliol de 2023. L'equip va arribar a la final que va perdre per 1-0 i va aturar un penal a Jennifer Hermoso. Earps va ser escollida millor portera del torneig.

## Palmarès

VfL Wolfsburg
* Bundesliga: 2018–19
* DFB-Pokal: 2018–19
Manchester United
* Women's FA Cup: 2023-24
* Women's FA Cup finalista: 2022–23
England
* Copa del Món Femenina de Futbol finalista: 2023
* Eurocopa Femenina de Futbol: 2022
* Finalíssima Femenina: 2023
* SheBelieves Cup: 2019
* Arnold Clark Cup: 2022, 2023
Individual
* The Best FIFA al millor porter: 2022
* Equip de l'any de la FA WSL: 2016–17
* Equip del torneig de l'Eurocopa Femenina de Futbol: 2022
* Freedom of the City of London (anunciat l'1 d'agost de 2022)
* Premi Golden Glove de la Women's Super League: 2022–23
* Millor portera de la Copa del Món Femenina de Futbol: 2023

## Referències

* ↑ «Improvement on Leicester's agenda». Arxivat de l'original el 2021-05-09. [Consulta: 6 juliol 2022].
* ↑ «Academy sign Mary Earps». Arxivat de l'original el 2019-06-29. [Consulta: 6 juliol 2022].
* ↑ «Mary Earps: Goalkeeper joins Reading from Bristol Academy».
* ↑ «Mary Earps leaves Reading for Wolfsburg».
* ↑ «MANCHESTER UNITED WOMEN SIGN MARY EARPS».
* ↑ «Manchester City vs Manchester United».
* ↑ «Mary Earps signs new deal at United», 26-02-2021.
* 1 2 Hill, Courtney. «Earps makes WSL history», 27-05-2023. [Consulta: 27 maig 2023].
* ↑ Wrack, Suzanne «Chelsea claim FA Cup hat-trick after Sam Kerr sees off Manchester United». The Guardian, 14-05-2023.
* ↑ «Spain's Bonmati wins Women's Ballon d'Or for first time». BBC Sport.
* ↑ «Mary Earps: England & Man Utd goalkeeper named BBC Women's Footballer of the Year 2023». BBC Sport, 28-11-2023. [Consulta: 28 novembre 2023].
* ↑ Hayden, Jessica «Mary Earps named Sunday Times Sportswoman of the Year». , 02-11-2023.
* ↑ «Team Lineups» (en anglès). BBC. [Consulta: 18 juliol 2024].
* ↑ Wrack, Suzanne. «Mary Earps leaves Manchester United after four years at club». The Guardian, 29-06-2024.
* ↑ «England's Earps joins PSG from Man Utd», 01-07-2024. [Consulta: 1r juliol 2024].
* ↑ «MARK SAMPSON NAMES ENGLAND WOMEN'S SQUAD FOR MONTENEGRO».
* ↑ «MARY EARPS TO TRAIN WITH LIONESSES' EURO 2017 SQUAD».
* ↑ «England's Lionesses continue Euro 2017 preparations with 4-0 win over potential quarter-final opponents Switzerland».
* ↑ «ENGLAND SQUAD NAMED FOR 2019 FIFA WOMEN'S WORLD CUP».
* ↑ Davies, Callum. «England Women's final squad named for EURO 2022». England Football.com. The FA, 15-06-2022. [Consulta: 12 juliol 2022].
* ↑ «England beat Germany to win first women's major trophy».
* ↑ «UEFA Women's Euro 2022 stats».
* 1 2 «UEFA Women's EURO 2022 Team of the Tournament announced», 02-08-2022. [Consulta: 2 agost 2022].
* ↑ Wrack, Suzanne «Kelly seals glory again as England win Finalissima in penalty shootout» (en anglès-gb). The Guardian, 06-04-2023 [Consulta: 19 juny 2023].
* ↑ Gerty, David. «England squad named for 2023 Women's World Cup», 31-05-2023.
* ↑ «Mary Earps, la mejor portera del Mundial» (en castellà). Mundo Deportivo, 20-08-2023. [Consulta: 21 agost 2023].
* ↑ «Mary Earps». Soccerway. [Consulta: 9 setembre 2018].
* ↑ Sanders, Emma. «Women's FA Cup final: Manchester United beat Tottenham to win first major trophy». BBC Sport, 12-05-2024. [Consulta: 12 maig 2024].
* ↑ Emma Sanders «Women's World Cup final: England lose to Spain in Sydney». BBC Sport, 20-08-2023 [Consulta: 20 agost 2023].
* ↑ Sanders, Emma. «England beat Germany to win first major women's trophy». BBC, 31-07-2022. [Consulta: 31 juliol 2022].
* ↑ Sanders, Emma «England beat Brazil on penalties to win Finalissima» (en anglès-gb). BBC Sport, 06-04-2023 [Consulta: 6 abril 2023].
* ↑ «England record statement win over Japan to clinch prestigious SheBelieves Cup». The Football Association, 05-03-2019. [Consulta: 7 juliol 2019].
* ↑ «England 3 - 1 Germany», 23-02-2022. [Consulta: 23 febrer 2022].
* ↑ «Arnold Clark Cup: England hit six v Belgium to retain trophy», 22-02-2023. [Consulta: 23 febrer 2023].
* ↑ «Earps wins The Best FIFA Women's Goalkeeper award», 27-02-2023. [Consulta: 27 febrer 2023].
* ↑ «PFA teams of the year: Chelsea and Tottenham dominate Premier League XI». BBC Sport, 20-04-2017 [Consulta: 28 juliol 2019].
* ↑ «Lionesses and Sarina Wiegman given Freedom of the City of London after Euros win». , 01-08-2022 [Consulta: 1r agost 2022].
* ↑ Emons, Michael «Women World Cup: England goalkeeper Mary Earps wins Golden Glove award». BBC Sport, 20-08-2023 [Consulta: 21 agost 2023].